Մարդու իրավունքների հարցերով եվրոպական ամենաազդեցիկ ու հեղինակավոր կառույցը համարվող Եվրոպայի խորհուրդը վերջին տարիներին կոշտ քննադատության թիրախում է հայտնվել խորհրդարանական ձևաչափի՝ ԵԽԽՎ-ի ներսում Ադրբեջանի մասնակցությամբ կոռուպցիոն սկանդալների, մասնավորապես, «խավիարային դիվանագիտություն» անունը ստացած հայտնի հետաքննության պատճառով: Անկախ քննչական խումբն ամիսներ տևած ուսումնասիրությունների արդյունքում բացահայտել է կառույցի համակարգային դարձած մեծածավալ կոռուպցիոն սխեմաները: